ჰეროდოტე

ჰეროდოტე ჰალიკარნასალი (ბერძ. Ἡρόδοτος Ἁλικαρνᾱσσεύς; დ. დოხოლ. ჯვ. წ. 484 – ღ. დოხოლ. ჯვ. წ. 425) — ჯვეში ბერძენი ისტორიკოსი, ბჟადალუშ კულტურას ოირკოჩეთ მირჩქინუაფუ, მუჭოთ "ისტორიაშ მუმა". თინა რდჷ მაართა ისტორიკოსი, მით მოღეს სისტემატურო აკმოშაყარანდჷნ, ამორსენდჷ თინეფიშ აკურატულობას შელებაშ დინახალე დო ახარისხენდჷ თინეფც კვათირას დოდგინელი სტრუქტურაშ მეჯინათ. 
250პქ|left|მინი|ჰეროდოტეშ რუკა
ჰეროდოტე ჯინჯიერო ჩინებულიე ნახანდით "ისტორიეფი" (ბერძნ. ἱστορίαι, გორუეფი, ზიტყვა, ნამუთ ლათინურქ ისერსხჷ დო ამდღანერი ისტორიაშ შანულობა აკიძინჷნ), ნამუეფსჷთ კილმაგორუნც ჯვ.წ. 490 დო ჯვ.წ. 480 წანეფიშ საბერძნეთ-სპარსეთიშ ლჷმეფიშ ოჭყაფუეფც. თე ნახანდი გჷშაკერძაფილო შანულამიე, თიშენ ნამდა ჰეროდოტე თის თი პერიოდიშ რინაშ ასპექტეფსჷთ სხუნუნც კილ-კილშა, მუდგაშეთ შხვანერო ინფორმაცია ჩქინო გერსამი იჸუაფუდჷ. თის თინა თაშნეშე ეთმოჭარუნც მუში შარალუაშ პერიოდის ნაძირეფი აბანეფიშ დო კათეფიშ გეშა სქირონაშქა დო უჩა ზუღეფიშ განმიკი დიხეფშე. თიშ უმკუჯინუო, ნამდა თიში ნამთინე ისტორია სითახმუეს ორჩანიეთ ვა მანგჷნი, თინა თექინეშეს შინანც, ნამდა თინა ხვალე გჷნოჩანც თის, მუთ თის უწისჷნ.

 ქოძირით თაშნეშე 
 თუკიდიდე
 ორთაშ ისტორია (პლინიუსი)
 პლინიუს უფროსი

 ლიტერატურა 









 რესურსეფი ინტერნეტის 

 ჰეროდოტე: ისტორია 

კატეგორია:ჯვეში ბერძენეფი
კატეგორია:ბერძენი ისტორიკოსეფი